ועדת הפנים ואיכות הסביבה, כנסת 17, פרוטוקול מספר 79, 2006-12-20 10:00

גאלב מג'אדלה: בוקר טוב לכולם.

גאלב מג'אדלה: אנחנו פותחים את הדיון בהצעת חוק הרשויות המקומיות (מימון בחירות) (תיקון מס' 7) (המועד למסירת הודעות לשר הפנים ולמבקר המדינה), התשס"ז-2006.

גאלב מג'אדלה: מר שילת, מקובלת עלי התוספת שאתה והיועץ המשפטי של הוועדה סברתם שיש להוסיף.

עידו בן יצחק: מאחר שבעוד כשבועיים צפויות להתקיים בחירות בעיריית גבעתיים,

גאלב מג'אדלה: אז כדי להימנע מעתירה שיעתרו נגדנו, אנחנו מקדימים תרופה למכה, וקולעים לדעתך, דעת חכמים.

עידו בן יצחק: לא שיעתרו, אבל שיוכלו ליהנות.

אהוד שילת: המכה כבר קרתה.

אהוד שילת: רובם לא ביקשו מימון, ועכשיו הם רצים אלינו.

אהוד שילת: מכיוון שמעבירים חוק כזה, אנחנו מנסים למצוא להם פתרון.

גאלב מג'אדלה: נציג משרד מבקר המדינה בדיון הוא מר שמואל גולן.

גאלב מג'אדלה: עו"ד שפיגלשטיין היא נציגת משרד המשפטים.

גאלב מג'אדלה: נציגת משרד האוצר, עו"ד פרוקצ'ה – האוצר לא מתנגד לשום דבר בהצעת החוק הזאת?

אהוד שילת: לא הודיעו.

גאלב מג'אדלה: נציג משרד הפנים הוא מר שילת.

גאלב מג'אדלה: יש עוד נציגות לממשלה?

גאלב מג'אדלה: אין.

גאלב מג'אדלה: נתחיל בקריאת הצעת החוק.

עידו בן יצחק: אני קורא שם החוק ואת סעיף 1 בו.

אהוד שילת: הסעיף הזה הוא עיקר החוק, תיקון המועד להגשת בקשה למימון.

אהוד שילת: המועד תוקן לחמישה ימים לאחר הבחירות.

אהוד שילת: אני מקווה שזה יפתור הרבה בעיות שיש בשטח, שאנשים מחמיצים את המועד להגשת הבקשות למימון ומחמיצים גם את המימון.

אהוד שילת: בכנסת כבר שלוש פעמים העבירו הוראות שעה אחרי בחירות כלליות, כדי לתת "מועד ב' " למימון.

אהוד שילת: אני מקווה שהתיקון הזה ימנע את התופעות האלה.

גאלב מג'אדלה: אני מעלה להצבעה את סעיף 1: אושר פה אחד.

עידו בן יצחק: אני קורא את סעיף 2.

גאלב מג'אדלה: יש התנגדויות, הסתייגויות?

גאלב מג'אדלה: אין.

גאלב מג'אדלה: הסעיף אושר פה אחד, ללא מתנגדים וללא נמנעים.

עידו בן יצחק: אני קורא סעיף 3.

גאלב מג'אדלה: אין תגובות.

גאלב מג'אדלה: סעיף 3 אושר פה אחד, ללא נמנעים וללא מתנגדים.

עידו בן יצחק: אני קורא את סעיף 4.

גאלב מג'אדלה: הסעיף מאושר פה אחד, ללא נמנעים ולא מתנגדים, כולל חבר הכנסת גפני, שמצטרף.

משה גפני: אחרי זה תגיד לי על מה הצבעתי.

עידו בן יצחק: לסעיף 5 אין נוסח כרגע, נצביע על העיקרון: החוק יחול על בחירות שיתקיימו מ-1 בינואר 2007, על מנת שיחול גם על הבחירות בגבעתיים.

משה גפני: זה החוק שלך, נכון?

משה גפני: אני בעד.

גאלב מג'אדלה: אנחנו מאשרים את התוספת שציין היועץ המשפטי של הוועדה, כדי להבטיח שגם בבחירות הקרובות יחול החוק.

גאלב מג'אדלה: אני מקיים הצבעה: אושר פה אחד, ללא נמנעים ולא מתנגדים.

גאלב מג'אדלה: אני רוצה להודות לעו"ד שילת, שהביא לידיעתי את התיקון הדרוש הזה.

גאלב מג'אדלה: עשינו דבר נכון, ואני מקווה שזה ישרת את האזרח בכל מקום שיהיה.

גאלב מג'אדלה: תודה רבה.